SET ปิดลบ 1 จุด หลังไร้ปัจจัยหนุน-รอความชัดเจนหลายด้าน แนะจับตาสหรัฐฯขึ้นภาษีจีน15ธ.ค.นี้
SET ปิดลบ 1 จุด หลังไร้ปัจจัยหนุน-รอความชัดเจนหลายด้าน แนะจับตาสหรัฐฯขึ้นภาษีจีน15ธ.ค.นี้ โดยดัชนีปิดตลาดวันนี้ที่ระดับ 1,551.82 จุด ลบ 1.14 จุด หรือ 0.07% มูลค่าการซื้อขาย 4.9 หมื่นล้านบาท
11 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,551.82 จุด ลบ 1.14 จุด หรือ 0.07% มูลค่าการซื้อขาย 4.9 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้แกว่งแคบคล้ายคลึงกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบไม่มาก เนื่องจากตลาดฯขาดปัจจัยใหม่ และยังต้องรอดูหลายปัจจัยจากต่างประเทศ ทั้งเรื่องผลประชุมธนาคารกลางสหรัฐ (เฟด) และความคืบหน้าเจรจาการค้าระหว่างสหรัฐฯ และจีน ที่จะลงตัวได้เมื่อใด ซึ่งก็มี Dateline ในวันที่ 15 ธ.ค.ที่สหรัฐฯจะปรับขึ้นภาษีนำเข้าสินค้าจีน ซึ่งก็รอดูว่าจะมีการเลื่อนออกไปหรือไม่
นอกจากนี้ ยังต้องติดตามผลการประชุมธนาคารกลางยุโรป (ECB) และรอดูการเลือกตั้งอังกฤษ ที่จะมีขึ้นในวันพรุ่งนี้ด้วย
สำหรับแนวโน้มการลงทุนในวันพรุ่งนี้ (12 ธ.ค.) นายชัยยศ กล่าวว่า ตลาดฯคงจะเคลื่อนไหวคล้ายกับวันนี้ โดยมีแนวรับ 1,545-1,540 จุด ส่วนแนวต้าน 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย  2,564.86 ล้านบาท ปิดที่   42.00 บาท  ลดลง  0.25 บาท
KBANK  มูลค่าการซื้อขาย  2,370.83 ล้านบาท ปิดที่  142.00 บาท  ลดลง  6.00 บาท
AOT    มูลค่าการซื้อขาย  1,923.88 ล้านบาท ปิดที่   74.50 บาท  เพิ่มขึ้น 1.50 บาท
CPALL  มูลค่าการซื้อขาย  1,825.21 ล้านบาท ปิดที่   73.50 บาท  เพิ่มขึ้น 0.25 บาท
ADVANC มูลค่าการซื้อขาย  1,491.74 ล้านบาท ปิดที่  212.00 บาท  ลดลง  2.00 บาท
 
ตลาดหุ้นเอเชีย

 